Povzetek revizijskega poročila   
Pravilnost poslovanja politične stranke   
Lista Dušana Papeža v letu 2020

Računsko sodišče je izvedlo revizijo pravilnosti poslovanja politične stranke **Lista Dušana Papeža** v letu 2020.

**Cilj revizije** je bil izrek mnenja o pravilnosti poslovanja politične stranke **Lista Dušana Papeža** v letu 2020. Računsko sodišče je preverjalo skladnost poslovanja politične stranke **Lista Dušana Papeža** z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke **Lista Dušana Papeža** v letu 2020 izreklo **mnenje s pridržkom,** ker za posojilo, ki ga je v letu 2018 pridobila od fizične osebe, ni imela sklenjene pogodbe v pisni obliki.

Računsko sodišče ni zahtevalo predložitve odzivnega poročila, ker je politična stranka **Lista Dušana Papeža** že med revizijskim postopkom izvedla ustrezen popravljani ukrep.

Ljubljana, 23. novembra 2021